Bicara Mata Ini

''Bicara Mata Ini'' merupakan album ketiga bagi seorang penyanyi wanita terkemuka Elyana Emrizal yang diterbitkan oleh label FMC Music Sdn Bhd pada tahun 2005 dan bergenrekan Pop Rock dengan sentuhan Punk Pop, Funk, dan Free Pop. Ia merupakan kolaborasi jitu pertama Elyana bersama "sifu"nya Aidit Alfian menerusi satu album bonus.

Aidit menerbitkan single Tak Tercapai Akalmu (ciptaan beliau sendiri) dan Diriku Tapak Sulaiman (ciptaan Alim The Times) yang meletakkan kembali nama Elyana dalam senarai artis remaja popular dan memberi kelainan. Elyana juga mengundang rakan baiknya, gitaris Hujan AG Coco untuk mencipta lagu Missed Call dan Pakai Kanta Cinta yang juga diterbitkan oleh Aidit. Ini merupakan penyertaan pertama AG sebagai komposer baru dan dipantau oleh Aidit sendiri. Kebanyakan lirik lagu ditulis oleh dua penulis lirik handalan Ad Samad dan Loloq. Komposer muda lain yang turut serta dalam album ini adalah Rizal (The Maggots). Kebanyakan lagu juga dimuatkan dalam siri TV  Dunia Baru yang ditayangkan sepanjang tahun 2006 hingga 2008.

 Pencapaian 
Elyana berjaya melangkah ke Anugerah Juara Lagu ke 21 menerusi lagu Tak Tercapai Akalmu dalam kategori Pop Rock. Lagu tersebut juga dicalonkan untuk kategori Susunan Muzik Terbaik Di Dalam Lagu di Anugerah Industri Muzik ke-13. Biarpun tewas, tetapi album ini mendapat pujian pengkritik malahan dinamakan sebagai antara "The Decade Finest Album" bersama 9 buah album artis tempatan lain oleh akhbar The Star (Malaysia) pada tahun 2010. http://ecentral.my/news/story.asp?sec=music&file=%2F2010%2F1%2F1%2Fmusic%2F5389625

 Senarai runut 

Rujukan

Kategori:Album Malaysia tahun 2005
Kategori:Album Elyana